钦定古今图书集成/明伦汇编/氏族典/第055卷 > 《廖用贤尚友录》 > 徐璆
## 钦定古今图书集成/明伦汇编/氏族典/第055卷 > 《廖用贤尚友录》 > 徐璆

按《后汉书徐璆传》：“璆字孟玉，广陵海西人也。父淑，度
辽将军，有名于边。璆少博学，辟公府，举高第，稍迁荆
州刺史。时董太后姊子张忠为南阳太守，璆临当之
部，太后遣中常侍以忠属璆。璆到州，举奏忠臧罪，威
风大行。中平元年，击黄巾贼，破之。张忠构以罪免官
归家。后再征，迁汝南太守，转东海相，所在化行。献帝”
迁许，以廷尉征，当诣京师，道为袁术所劫。术死，军破。
璆还许，拜太常。使持节拜曹操为丞相。操以相让璆，
璆不敢当，卒于官。